google/wiki40b huggingface dataset:
The Amazing Race 25

The Amazing Race 25 er den tjuefemte sesongen av den amerikanske realityserien The Amazing Race. Den tjuefemte sesongen fulgte elleve lag med to personer, med et pre-eksisterende forhold, i et kappløp rundt i verden.
Matforskerne Amy DeJong og Maya Warren vant den tjuefemte sesongen av The Amazing Race.

Produksjon

Den tjuefemte sesongen av The Amazing Race strakk seg 42 000 km gjennom åtte land på fire kontinenter i løpet av 23 dager. Innspillingen begynte 31. mai 2014 og ble avsluttet 22. juni 2015. Malta ble besøkt for første gang, i tillegg til det amerikanske territoiumet De amerikanske Jomfruøyer. Filippinene ble også besøkt for første gang siden den femte sesongen.
Innspillingen av den tjuefemte sesongen, startet tidlig morgen 31. mai 2014 ved Times Square i New York. I motsetning til tidligere sesonger, der startstreken vanligvis er plassert på private eller steder med begrenset tilgang for å forhindre potensielle spoilere, inviterte CBS fans til startstreken for å se lagene starte kappløpet. Publisiteten rundt starten ved Times Square førte til at identiteten til lagene ble offentliggjort samme dag.  
I forbindelse med den offentlige starten, ble det avslørt at laget som vant den første etappen, ville bli tildelt et nytt element kalt The Save (Redning) istedenfor Fripass. The Save gir laget muligheten til å bli reddet fra eliminering, dersom de kom sist i en elimineringsetappe, helt fram til den niende etappen. Den kunne også gis til et annet lag hvis det var ønskelig. Fripasset ble istedenfor gjemt et sted i den andre etappen, og gav alle lag muligheten til å gå etter den. 
Ved forskjellige steder gjennom hele innspillingen (vanligvis en gang i hver etappe), møtte lagene på programleder Phil Keoghan ute i løypen der han forklarte en oppgave til seerne mens kappløpet pågikk i bakgrunnen.
For første gang i The Amazing Race, deltok fire lag i finaleetappen. Halvveis i den siste etappen, ville Phil ville eliminere et lag, slik at det gjenstod tre lag som kjempet om å komme først til målstreken og vinne $1 000 000.

Casting

Listen over deltagere inkluderte surferen Bethany Hamilton, som ble verdenskjent etter at hun overlevde et haiangrep, og hennes mann Adam Dirks, forlovede og deltagerne fra Survivor: South Pacific Whitney Duncan og Keith Tollefson og TNA Wrestling-stjernene Brooke Adams og Robert "Robbie" Strauss.
Melody Chen, som deltok i den første sesongen av The Amazing Race Asia, tok i mot lagene ved Pit-Stop i den niende etappen.
Vroni König-Salmi

Karriere

Vroni König-Salmi preget internasjonal orienteringssport i en årrekke. Hun tok sin første internasjonale mesterskapsmedalje i VM i Grimstad i 1997. Deretter var hun med på å starte en sveitsisk gullalder på kvinnesiden med sitt sprintgull i Tammerfors i 2001. Året etter tok hun nok et sprintgull, denne gangen i europamesterskapet i ungarske Sümeg. Hun ble verdensmester i stafett på hjemmebane i Sveits i 2003 og i japanske Aichi i 2005. I Japan ble det også bronsemedalje på langdistansen. I Aarhus i 2006 var hun med på sin fjerde og siste stafettmedalje i VM-sammenheng. Bronsen Sveits tok i Danmark var den tredje VM-stafettmedaljen König-Salmi vant sammen med Simone Niggli. I tsjekkiske Olomouc i 2008 tok hun sin siste VM-medalje da hun ble nummer to på mellomdistansen bak finske Minna Kauppi.
König-Salmi vant tre medaljer i EM stafett. I 2002 og 2006 ble det sølv, mens i 2010 ble det bronse på det sveitsiske laget. Hun ble nummer to i Verdenscupen i orientering ved to anledninger. Både i 2002 og 2005 måtte hun se seg slått av Simone Niggli.
Sammen med sin klubb Turun Suunnistajat var hun med på å vinne orienteringssportens største klubbstafett, Venla i 2002. Hun var også med da det ble andreplass med samme klubb i 2003 og 2006 og da det ble andreplass med Paimion Rasti i 2012.

Personlig

Vroni König-Salmi er gift med den finske orienteringsløperen og verdensmesteren Janne Salmi. De har fire barn sammen.
Guvernementet Minsk

Guvernementet Minsk var et guvernement i keiserdømmet Russland i årene 1793-1921. Det grenset til Vilna, Vitebsk og Mohilev i nord og øst samt Tsjernigov, Kiev, Volynia og Grodno i sør og vest.
I 1884 var guvernementet inndelt i 9 kretser (ujezd): Babrujsk, Borisov, Igumen, Minsk, Mozyr, Novogrudok, Pinsk, Retsjitsa, Slutsk.
Guvernementet utgjorde kjernen i det som ble det hviterussiske SSR i Sovjetunionen i 1919.
Colin Daly

Idrettskarriere

Daly kom på delt 16.-plass individuelt i De internasjonale øylekene 2015. Gotland kom på åttendeplass i lagkonkurransen i disse øylekene. 
I De internasjonale øylekene 2017 kom han på tredjeplass i herreklassen individuelt, bak Alex McAuley og Tom Harris. Gotland fikk også bronse i lagkonkurransen dette året.
Mirko Hrgović

Landslaget

Mirko Hrgović spilte 29 landskamper for Bosnia-Hercegovinas herrelandslag.
Tsjerepets kullkraftverk

Tsjerepets kullkraftverk er et kullkraftverk med en installert produksjonskapasitet på 1735 MW, beliggende i byen Tsjerepets i Russland. Brenselskildene er kull. Anlegget ble påbegynt i 1953, og stod ferdig i 1966.
Cicindela gallica

Utbredelse

Den finnes lengre sør i Europa, i Alpene, den finnes ikke i Norge.

Utseende

Cicindela gallica er mellom 10 og 15 millimeter lang. Den har en matallisk grønn farge. Også følehornene og beina har den samme fargeblandingen. Den har noen små lyse markeringer (flekker) som danner noe som ligner tverrbånd på oversiden av dekkvingene. Den kan forveksles med grønn sandjeger (Cicindela campestris).

Levevis

Cicindela gallica finnes i fjellet fra 1 500 til 2 800 meters høyde. De voksne (imago) overvintrer og kan om våren sees straks snøen smelter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vankiva

Vankiva er et tettsted i Hässleholm kommune i Skåne län i Sverige. I 2010 hadde tettstedet 340 innbyggere.
Salem (distrikt)

Demografi

Ved folketellingen i 2011 var det 3 480 008 innbyggere i distriktet, mot 3 016 346 i 2001. Den urbane befolkningen utgjør 51,04 % av befolkningen.
Barn i alderen 0 til 6 år utgjorde 9,28 % i 2011 mot 11,67 % i 2001. Antallet jenter i den alderen per tusen gutter er 917 i 2011 mot 851 i 2001.
ABBA: The Movie

Handling

En ukjent australsk disc-jockey får sin store sjanse da sjefen gir ham i oppdrag å intervjue den svenske popgruppen ABBA på deres Australia-turne. Oppdraget viser seg å bli alt annet en enkelt, og han må reise Australia rundt i jakt på det etterlengtede intervjuet. 
Under jakten vises en rekke konsert-opptredener fra gruppens turné i Australia.
Flytebro

Flytebro er en bro som hviler på vannet, oftest ved hjelp av pongtonger. De blir ofte benyttet som midlertidige løsinger og til militært bruk.
Nordhordlandsbrua er et eksempel på en permanent flytebro. Broen er verdens lengste uten forankring til sidene.
Pongtongbroer er flytebroer støttet ved lekter-eller-båt-liknende pongtonger som støtter brodekket og dets dynamiske laster.  Broene bæres oppe av pongtongenes oppdrift.
Ofte blir denne brotypen benyttet der hvor det er vanskelig eller umulig å sette ned pilarer.
Flytebroene følger vannets bevegelser med flo og fjære i sjø. Disse pongtongene er som regel forankret, enten i bunn eller til land.
Arkhimedes (ca. 287-212 f.Kr.) fant ut at oppdriften er lik vekten av den fortrengte væskemengde. En kan med dette beregne lastkapasiteten til en flytebro.
Menn i mørket

Menn i mørket er en selvbiografisk bok av Asbjørn Sunde, første gang utgitt i 1947. Sunde var en av Norges mest framtredende motstandsmenn under den andre verdenskrigen, da han blant annet ble kjent under dekknavnet «Osvald». I boka forteller han om virksomheten i sabotasjeorganisasjonen han ledet, i ettertid kjent som Osvald-gruppen. Sundes organisasjon var lenge kommunistenes og NKPs spydspiss i kampen mot nazistene. 
I innhold er boka dokumentarisk, og forteller om faktiske begivenheter som fant sted under motstandskampen. I form er den nærmest skjønnlitterær, og kan leses som en «spenningsklassiker fra krigen», «en thriller fra virkeligheten».
«Hadde ikke dette vært en sann historie, kunne vi trodd Menn i mørket var fiksjon» skrev Terje Valestrand i Bergens Tidende. «En del av fortellingene i Asbjørn Sundes memoarbok, Menn i mørket, er så utrolige at jeg hadde syntes de var irriterende urealistiske hvis de var fiksjon», skrev Audun Lysbakken.

Sundes beretning

Menn i mørket starter i Spania, der Sunde deltok som frivillig i den spanske borgerkrigen og kampen mot Franco-regimet. Etter skildringene av begivenhetene i krigen mot fascistene i Spania springer Sundes beretning direkte til Norge og den innledende fasen i kampen mot de tyske okkupantene.
Denne delen av boka dekker hovedsakelig tidsrommet fra 1941 til Osvald-gruppen ble avviklet i 1944.

Sundes taushet

Når Sunde i boka var taus om perioden mellom oppholdet i Spania og de første aksjonen i Norge i 1941, var det ingen tilfeldighet. Skulle han berettet om denne tida, måtte han avslørt den illegale aktiviteten i den såkalte Wollweber-gruppen, som i realiteten var Osvald-gruppens forløper. I Wollwebers organisasjon hadde Sunde og andre alt fra slutten på 1930-tallet drevet illegalt arbeid og sabotasje mot Nazi-Tyskland, Polen og Finland. I boka finner ikke leserne spor etter Wollweber eller sovjetiske oppdragsgivere.
For å holde denne illegale virksomheten skjult unnlot Sunde også å berette om en del personer som hadde vært sentrale både i Wollweber- og Osvald-gruppa. Da Sundes bok kom i 1947 omfattet bildegalleriet 20 falne fra Osvald-gruppen. I utgaven fra på 2000-tallet er utelatte og uteglemte tatt med, og tallet økt til 35. 
Som en rent dokumentarisk, historisk beretning om gruppens motstandskamp har Menn i mørket flere åpenbare mangler. Den bærer preg av at Sunde i 1947 i stor grad måtte skildre begivenhetene ut fra egen hukommelse, uten arkiver eller organisasjon å støtte seg på. Organisasjonen omfattet dessuten et par hundre mann, med et støtteapparat like stort, i en virksomhet der man skulle vite minst mulig. Selv Sundes kunnskaper kunne ikke omfatte alle detaljer.
I boka skildret Sunde naturlig nok de aksjonene der han selv hadde spilt en aktiv rolle mest inngående. I ettertiden ble dette urettmessig tatt til inntekt for en av mytene om Sunde, at han som eventyrer og kriger tok for store sjanser, og la for liten vekt på organisasjonsarbeid og sikkerhet. I virkeligheten deltok han selv kun i et fåtall av de 39 kjente sabotasjeaksjonene gruppen gjennomførte.
Mimopogonius

Utseende

Middelsstore, gråbrunt-spraglete trebukker. Kroppen og antennene har lange, stive, utstående hår. Antennene er tynne og litt lengre enn kroppen. Pronotum er omtrent rektangulært med en pigg midt på hver sidekant. Dekkvingene er litt avsmalnende bakover, spredt og grovt punkterte.

Utbredelse

Slekten er kjent fra Brasil og Ecuador.
7:42

7:42 er et musikkalbum med den norske rockegruppen Visekongene, utgitt i 2005.
Steve Buscemi

Tidlig liv

Buscemi ble født i Brooklyn, New York. Han er sønn av John Buscemi (en italiensk-amerikansk krigsveteran) og en irsk-amerikansk mor. Steve gikk ut fra Valley Stream Central High School i 1975, og Bennington College i 1980. Som 8-åring flyttet han med foreldrene til Long Island. Han flyttet tilbake til Brooklyn som voksen, og jobbet som brannmann fra 1980 til 1984.

Skuespill

Buscemi er tilknyttet den eksperimentelle teatergruppen The Wooster Group. Hans mest kjente filmroller var blant annet Mr. Pink i De hensynsløse (Reservoir Dogs), Garland Greene i Con Air, Rockhound i Armageddon, Donny i Den store Lebowski og Carl Showalter i Fargo. Til tross for at han vanligvis har kun biroller har han også hatt suksess som hovedrolleinnehaver, spesielt rollen som Seymour i Ghost World. I 2010 fikk han hovedrollen i HBO-serien Boardwalk Empire, noe som førte til at han vant en Screen Actors Guild Award og en Golden Globe Award for beste mannlige skuespiller i en TV-dramaserie.
Buscemi spiller ofte karakterer som er nevrotiske og paranoide. Han er ofte med i filmer av Coen-brødrene, hvor han ofte dør på en grusom, smertefull og overraskende måte. I Fargo blir Buscemi skutt i kjeven med en revolver. Når han insisterer på å få en større del av pengene hakker partneren hans ham i stykker med en øks, før han blir stappet i en flisekutter.
I 2003 hadde Buscemi en gjesteopptreden som seg selv i serien The Simpsons. I 2004 fikk Buscemi en rolle i mafiaserien The Sopranos, som Tony Sopranos fetter og barndomsvenn, Tony Blundetto. Buscemi regisserte fire episoder i serien.

Regi

I tillegg til skuespill har Buscemi også en karriere som regissør. Han har blant annet regissert filmene Trees Lounge (1996), Animal Factory (2000), Lonesome Jim (2005) og Interview (2007). I tillegg til filmregi har han også regissert episoder av seriene Homicide: Life on the Street og The Sopranos.

Privatliv

Steve Buscemi er gift med Jo Andres, som også arbeider med kunst.  Hun er performanceartist, koreograf og filmmaker. Buscemi har én sønn, Lucian Buscemi, født i 1990. 
Dagen etter 11. september 2001 dro Steve Buscemi til sin gamle brannstasjon for å være frivillig, og jobbet tolvtimers skift i én uke i letingen etter overlevende. Han holdt seg unna kameraene og jobbet anonymt.
Hyalothyrus

Utseende

Middelsstore (vingespenn ca. 40 millimeter), brune eller brunsvarte smygere. Hannene kan være ensfarget brune eller med hvite flekker, mens hunnene alltid har en snøhvit flekk på bakvingen, noen ganger dekker den mesteparten av vingen, dessuten noen hvite flekker i forvingenes ytre del.

Levevis

I alle fall Hyalothyrus neleus lever i regnskog, larvene på slekten Inga (erteblomstfamilien).
Disse smygerne har den særegne vanen at de gjerne samler seg i grupper (av begge kjønn) som sitter sammen med utstrakte vinger på undersiden av store blader. «Sosial» adferd er ganske uvanlig hos voksne sommerfugler, og det er ikke kjent hvorfor de gjør dette, men det synes ikke å ha noe med formering å gjøre.

Utbredelse

Artene er utbredt i Mellom- og Sør-Amerika.
Lynghumle

Kjennetegn

Lynghumla sort med  to gule striper på brystet og en på bakkroppen med hvit bakroppsspiss. Hannene har gul pels på hodet, oppå hodet og foran i ansiktet, noe hunnene ikke har. Både hunner og hanner kan variere mye i utseende.

Bolet

Bolet legges på og like under jordoverflaten i musebol. Bolene er små og svært kort syklus, så to generasjoner forekommer i løpet av sommeren hvis forholdene ligger til rette for det. Lynghumla er en pollen-storer som lagrer pollen direkte i tomme kokonger. (Se humler.)

Utbredelse

Vi finner lynghumla over hele Norge.
Callipyndax

Utseende

Middelsstore, nokså brede, mørkt metallisk fargede praktbiller. Antennene er ganske korte og tynne. Hodet er mye smalere enn pronotum, som er sekskantet. Dekkvingene er noe inntrykte i midten.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er utbredt i Sør-Amerika (i alle fall Fransk Guyana).
Fiberprodukt

Fiberprodukt er innenfor matematikken grensen av to morfier f : A → C og g : B → C.
Forligsinstitutionen

Historisk

Ved opprettelsen ved lov av 12. april 1910 var det kun tale om én forliksmann, men ved lov av 21. desember 1921 ble antallet satt til tre, som skulle velge en formann iblant seg.
Under okkupasjonen var tariffavtalefornyelser suspendert, og Forligsinstutionen ble gjenetablert etter okkupasjonen ved lov av 21. desember 1945. Den skulle nå bestå av 12 meglingsmenn ved siden av de tre forliksmennene. Ved lov av 22. januar 1958 ble antallet meglingsmenn utvidet til 21.
Norges Astma- og Allergiforbund

Norges Astma- og Allergiforbund, forkortet NAAF, ble stiftet 24. januar 1960. Organisasjonen arbeider for mennesker med astma, KOLS, allergi og/eller eksem. NAAF har rundt 13000 medlemmer, lokalavdelinger i hvert fylke, 20 medarbeidere ansatt sentralt og 15 i regionene.
Forbundet er kjent for publisering av daglige pollenvarsel i sesongen.
Laurel Clark

Hedersbevisninger etter sin død

Den 2. februar 2004 ble astronautene på Columbia sin siste ferd minnet, da NASA ga navnene på et sett med syv topper til øst for landingsstedet til Mars-roveren Spirit i Columbia Hills: med betegnelsene Anderson, Brown, Chawla, Clark, Husband, McCool og Ramon. (NASA har sendt inn navneforslagene på disse geografiske stedene til IAU for godkjenning.)
Florești (distrikt)

Geografi

Distriktet ligger nordøst i landet og grenser til distriktene Soroco i nord, Drochia i nordøst, Telenești i sør, Transnistrias Camenca i øst, Șoldănești i sørøst og Sîngerei i vest.
Calometopus aranciatus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er utbredt i Den demokratiske republikken Kongo.
Zhang Liao

Zhang Liao (kinesisk: 張遼, født 169 i Mayi i dagens provins Shanxi i Kina, død 222) var en general som levde i Handynastiets og De tre rikers tid.
Zhang begynte som general under Lü Bu, men etter et nederlag ved Xiapi byttet han side og gikk over til Wei-dynastiet, og innledet sin karrière som general under Cao Cao. I sin tid hos Cao Cao lærte han også å kjenne den mektige Guan Yu og inngikk et vennskap, som senere fikk ham til å la Guan Yu unnslippe Xiahou Dun da Guan var på vei mot Han Shu og sine to edsbrødre Liu Bei og Zhang Fei.
Zhang ble senere gitt ansvar for provinsen Hei Fei, der Wu, et stort rike fra sør planla et angrep med over 150 000 mann. Med kun 800 mann klarte Zhang Liao å overleve beleiringen til resten av Cao Caos hær kom til unnsetning. Han gjorde slutt på 100 000 mann og fikk slått hæren fra Wu på flukt. Etter den opplevelsen ble han med ære oppsatt som lederen over De fem tigergeneraler.
Neon valentulus

Utbredelse

Neon valentulus er utbredt i Mellom-Europa, østover i Asia. Den er ikke registrert i Norge.

Utseende

Neon valentulus er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Sophie Magdalene av Danmark og Norge

Familieliv

Dronningens religiøsitet og sterke påvirkning av pietismen kom blant annet til uttrykk da hun i 1737 opprettet Vallø kloster, som fremdeles eksisterer. Dronningen glemte aldri at hun kom fra et fattig fyrstehus, og hun glemte aldri sin familie. Hun fikk flere av sine slektninger til Danmark. Blant annet ble hennes unge søster, enkefyrstinne Sophie Caroline av Ostfriesland (1707–1764), innsatt som abbedisse på Vallø kloster, dronningens to brødre ble danske admiraler, og Sophie Magdalenes mor, markgrevinnen Sofie Kristiane av Kulmbach, kom til Danmark og ble innlosjert på Sorgenfri slott i Kongens Lyngby.
Både Sophie Magdalene og Frederik var menneskesky og lot seg ofte transportere gjennom byen i karet med tildekkede vinduer. De viste seg svært sjelden offentlig. 
Tysk ble innført som hoffspråk, og tyskere ble utnevnt til embetsmenn. Sophie Magdalene så med slik forakt på alt dansk at da hun engang besøkte Valløs adelige jomfrukloster, der det stort sett bodde tyske kvinner, utbrøt hun da hun gikk inn på rommet til den danske frøken Rosenkrands: «Es riecht hier so dänisch» (= Her lukter det dansk).

Troskapsordenen

Troskapsordenen, også kalt Ordenen de l'Union parfaite og Ordre de la Fidélité, var en orden innstiftet av Sophie Magdalene 7. august 1732 på elleveårsdagen for bryllupet mellom henne og Christian VI. Dronning Sophie Magdalene var ordensherre. Navnet ordenen fikk, gjenspeiler ekteparets pietisme og tro på det hellige ekteskap. Ved dronningens død i 1770 opphørte ordenen. Troskapsordenen hadde en klasse.

Galleri - Kongeparets bygg

Kongeparet var svært byggelystne, og det ble oppført flere slott, blant annet det første Christiansborg, som erstatning for det mildest talt foreldede Københavns slott, Eremitageslottet, og Sophienberg slott.
Den 6. august 1746, dagen før deres sølvbryllupsdag, døde kongen på Hirschholm slott.  Sophie Magdalene overlevde ham som enkedronning i 24 år.
Hun selv levde til hun var nesten 70 år gammel, og er gravlagt i Frederik Vs kapell i Roskilde domkirke.
Ordbog over det danske Sprog

Ordbog over det danske Sprog (ofte omtalt som ODS) er en ordbok som gir en oversikt over dansk i tiden 1700–1955. Det ble utgitt 28 bind fra 1919 til 1956, og fra 1992 er det blitt utgitt et supplement. Det var professor Verner Dahlerup som startet arbeidet.
ODS har klare avgrensninger: mot faguttrykk, dialektuttrykk og slang.
Ordbog over det danske Sprog finnes på Internett.
Zimmerwaldkonferansen

Zimmerwaldkonferansen fant sted 5.–8. september 1915 i Zimmerwald, en by 7,5 kilometer sør for  Bern, av sosialister og radikale sosialdemokrater om hvordan man kunne bidra til en rask anslutning av første verdenskrig og gjenopprette Den sosialistiske internasjonalen. En fortsetning av denne konferanse, iblant kalt Andre Zimmerwaldkonfanse, fulgte 24.–29. april 1916 i den nærliggende landsbyen Kienthal. De to konferensene var forløpere til den tredje internasjonale som senere ble stiftet i Moskva i 1919.

Konferansens bakgrunn

Den sosialdemokratisk dominerte Andre internasjonale hadde på kongresser i Stuttgart 1907, København 1910 og Basel 1912 tatt stilling for at arbeiderbevegelsen i de forskjellige europeiske land ved krigsfare skulle «utnytte all den makt og alle de midler som organisasjonen og proletariatets styrke la i deres hender for å forhindre krigen». Da den første verdenskrig brøt ut i 1914 viste det seg imidlertid at majoriteten i Vesteuropas arbeiderpartier stilte seg bak sine egne lands krigsanstrengelser. Dette innebar de facto slutten for Andre internasjonale.
De partier eller minoriteter innen partiene som motsatte seg krigen strebet etter å sammenkalle en konferanse for å diskutere situasjonen. Dette klarte man først i september 1915, da de italienske og sveitsiske sosialistpartiene tok initiativet til Zimmerwaldkonferansen.

Konferansen

Konferensen bestod av et 40-talls deltagere fra tolv land. Fra Tyskland kom opposisjonsmennene innen SPD Georg Ledebour og Adolf Hoffmann. Frankrike ble representert av fagforeningsmennene Alphonse Bourderon og Alphonse Merrheim. Fra det italienske partiet kom Giacinto Menotti Serrati, Oddino Morgari, Giuseppe Emanuele Modigliani og Angelica Balabanoff. Sveits ble representert av Robert Grimm og Fritz Platten. Fra de russiske partiene kom Vladimir Lenin, Grigorij Zinovjev og Karl Radek (alle bolsjeviker), Pavel Axelrod og Julius Martov (mensjeviker), Viktor Mikhajlovitsj Tsjernov og Mark Natanson (sosialrevolusjonære), samt den da partiuavhengige Leo Trotskij. Offisielle representanter fantes videre fra de polske, rumenske og bulgarske partiene. Partiminoritetene fra Nederland og Sverige sendte representanter. Fra Sverige kom Ture Nerman og Zeth Höglund. En norsk gruppe lot seg representere ved svensken Nerman.
Zimmerwaldkonferansen fattet beslutning om å anta et fredsmanifest til Europas arbeidere, der verdenskrigen ble fremstilt som en frukt av det imperialistiske system og de kapitalistiske institusjoner, og fredens gjenopprettelse ble sagt å avhenge av klassekampens gjenopptakelse.

Konsekvenser

Den bevegelse som ble skapt i Zimmerwald og Kiental fortsatte å bestå frem til den kommunistiske internasjonalens (Kominterns) grunnleggelse. På Kominterns konstituerende kongress i 1919 ble det besluttet å oppløse zimmerwaldbevegelsen, en beslutning som de ledende innen bevegelsen ikke en gang ble informert om. Men uansett hadde bevegelsen tapt sin funksjon og raknet.